Държавен вестник, бр. 44, 2013 г., стр. 5

БРОЙ  44	
Д Ъ Р Ж А В Е Н  В Е С Т Н И К 	
СТР.  5  
 
 
 
 
 
 
 
 
 
 
Член 4 
Национални мерки
(1) В съответствие с националното си 
законодателство Страните прилагат всички 
съответни мерки за защита на класифици-
раната информация, която е съвместно съз-
дадена или обменяна по това Споразумение. 
На такава класифицирана информация се 
осигурява същото ниво на защита, каквото е 
предоставено за национална класифицирана 
информация със съответно ниво на класи-
фикация за сигурност.
(2) Страните своевременно взаимно се 
информират за всякакви промени в наци-
оналното законодателство, които оказват 
влияние върху защитата на класифицирана-
та информация. В тези случаи Страните се 
информират по реда на чл. 5, ал. 3 и 4, за да 
обсъдят възможните изменения в това спо-
разумение. Междувременно класифицираната 
информация се защитава според клаузите на 
споразумението с изключение на случаите, 
когато има други договорености в писмена 
форма.
(3) Не се предоставя достъп до класифи-
цирана информация на лица единствено на 
основание на ранг, длъжност или разреше-
ние за достъп/удостоверение за сигурност. 
Достъп до класифицирана информация се 
предоставя само на тези лица, на които е из-
дадено разрешение за достъп /удостоверение 
за сигурност, и в съответствие с принципа 
„Необходимост да се знае“.
(4) Страната-получател се задължава:
а) да не предоставя класифицирана ин-
формация на трета страна без предварително 
писмено съгласие на компетентния орган на 
Страната-източник;
б) да осигури ниво на класификация за 
сигурност на класифицираната информация, 
съответно на нивото, дадено от Страната-
източник;
в) да не използва класифицираната инфор-
мация за други цели освен за тези, за които 
е предоставена;
г) да гарантира частните права, като па-
тентни, авторски права или търговски тайни, 
включени в класифицираната информация.
(5) Ако друго Споразумение, сключено 
между Страните, съдържа по-строги правила 
относно обмена или защитата на класифици-
раната информация, прилагат се тези правила.
Член 5 
Компетентни органи
(1) Компетентните органи на Страните са:
За Република България:
Държавна комисия по сигурността на
информацията
ул. Черковна 90
1505 София, България.
За Република Сърбия:
Национален орган по сигурността – Служ­
ба към Съвета за национална сигурност и 
защита на класифицираната информация
ул. Неманджина 22 – 26 
11000 Белград.
(2) Компетентните органи взаимно се 
информират за действащото си национално 
законодателство, регулиращо защитата на 
класифицираната информация.
(3) С цел постигането на по-тясно съ­
трудничество при изпълнението на това 
Споразумение компетентните органи могат 
да провеждат консултации по молба на еди­
ния от тях.
(4) С цел постигане и поддържане на 
сходни стандарти за сигурност компетент­
ните органи при молба ще си предоставят 
взаимно информация относно стандартите 
за сигурност, процедурите и практиките за 
защита на класифицираната информация, 
прилагани от съответната Страна.
(5) Компетентните органи могат да под­
писват документи в изпълнение на това 
споразумение.
(6) Службите за сигурност на Страните 
могат да си обменят и връщат директно по­
между си оперативна и/или разузнавателна 
информация в съответствие с националното 
законодателство.
(7) Страните се информират взаимно по 
дипломатически път за всяка последваща 
промяна на техните компетентни органи.
Член 6
Предаване на класифицирана информация
(1) По правило класифицирана информация 
се предава чрез използването на диплома­
тически или военни куриери или чрез други 
средства, отговарящи на изискванията на 
националното законодателство на Страните. 
Страната-получател потвърждава писмено по­
лучаването на класифицираната информация.
(2) Класифицирана информация може да се 
предава чрез защитени телекомуникационни 
системи, мрежи или други електромагнитни 
средства, одобрени от компетентните орга­
ни и разполагащи със сертификат, издаден 
съгласно националното законодателство на 
съответната Страна.
(3) Други одобрени средства за предаване 
на класифицирана информация могат да се 
използват само по взаимна договореност 
между компетентните органи.
(4) В случай че трябва да се предаде 
голяма пратка, съдържаща класифицирана 
информация, компетентните органи взаим­
но се договорят и определят средствата за 
транспортирането, маршрута и другите мерки 
за сигурност.